|  |
| --- |
| **Kinzhal-ohjuksen ominaisuudet**

---

MiG-31K ja Kinžal-ohjus.

* Läpimitta: 1 m
* Pituus: 8 m
* Nopeus: Mach 10 +
* Paino: 4 300 kg
* Taistelukärki: 480 kg (tavallinen tai ydinkärki)
* Kantama: 1 500–2 000 km
* Osumatarkkuus: 1 m

Lähteet: Center for Strategic and International Studies, RedStar.
 |

**H-47M2 Kinžal** (ven. Х-47М2 «Кинжал», *tikari*, Nato-raportointinimi *Killjoy*) on venäläinen, lentokoneesta laukaistava ballistinen ohjus, jonka nopeus voi olla jopa Mach 10. Kinžalin ilmoitettu kantama on 1 500–2 000 kilometriä, ja sillä on 480 kilogramman ydin- tai tavanomainen hyötykuorma. Se on kehitetty maasta laukaistavasta Iskander 9M273 -ohjuksesta, joka pystyy muuttamaan lentokorkeuttaan ja suuntaansa lennon aikana, jolloin sen lentoreittiä ei voi ennustaa.

Venäjän ilmavoimat otti aseen käyttöön joulukuussa 2017.

Manöverointi
------------

1. maaliskuuta 2018 Venäjän presidentti Vladimir Putin piti kaksi tuntia kestäneen Kansakunnan tila -puheen, jossa hän sanoi: "Hypersoonisella nopeudella, 10 kertaa ääntä nopeammin, lentävä ohjus manöveroi lentoratansa kaikissa vaiheissa, minkä ansiosta se pystyy myös voittamaan kaikki nykyiset ja, uskoakseni, odotettavissa olevat ilmatorjunta- ja ohjuspuolustusjärjestelmät ja toimittamaan ydin- ja tavanomaisia taistelukärkiä yli 2000 kilometrin etäisyydelle. Nimitimme tämän järjestelmän Kinžaliksi (tikari)."

Näin ollen on esitetty, että koska ohjus laukaistaan MiG-31M:n ilmatorjunnalta välttymiseksi 12 000 metrin - 15 000 metrin korkeudesta, se ei olisi varsinaisesti risteilyohjus, vaan ballistinen ohjus, minkä lennon ensimmäisen vaiheen muodostaa MiG-31M:n enintään noin 3000 km/h lentonopeus, mihin tulee vielä laukaisussa lisäksi ohjuksen lisänopeus.*lähde?*

Lähes kaikki ballistiset ohjukset saavuttavat hypersoonisen nopeuden (yli Mach 5). 
Kinžal saavuttaa hypersoonisen, eli moninkertaisen äänen nopeuden laukaisun jälkeen. Ohjuksen on kerrottu saavuttavan 5–10 machin nopeuden, eli enimmillään jopa yli 12 000 kilometrin tuntivauhdin.

Tass kertoi heinäkuussa 2018, että Kinžalin kantamaa on syytä tarkastella sitä kuljettavan lentokoneen taistelusäteen kanssa. MiG-31K:lla yhteenlaskettu kantama on yli 2000 km ja Tu-23M:llä noin 3000 km.

MiG-31K voi kantaa yhden ohjuksen, Tupolev Tu-22 neljä ohjusta ja Tupolev Tu-160 kahdeksan ohjusta.

Ukrainan sodassa
----------------

18. maaliskuuta 2022 kerrottiin ensimmäisen kerran Kinžalin käytöstä Ukrainan sodassa. Venäjän puolustusministeriö ilmoitti tuhonneensa suuren maanalaisen ammusvaraston Länsi-Ukrainan Ivano-Frankivskin alueella. Ukrainan asevoimat vahvisti iskun ammusvarastoon, mutta ei tiennyt, oliko kyseessä Kinžal.

Venäjän puolustusministeri Sergei Šoigun mukaan ohjusta on 22. elokuuta 2022 mennessä käytetty kolme kertaa.

Toukokuussa 2023 Venäjän teki ilmaiskuja Kiovaa vastaan, mahdollisena tarkoituksenaan tuhota kaupunkiin tuotu yhdysvaltalainen Patriot-ilmatorjuntajärjestelmä tai kerätä siitä tiedustelutietoa.*lähde?*

Toukokuussa 2023 uutistoimisto Tass kertoi nimeltä mainitse­matonta lähdettä lainaten, että Patriot-ohjuksilla on mahdoton torjua hypersoonista Kinžalia. 4. toukokuuta 2023 Ukrainan ilmapuolustus väitti pudottaneensa lähes ehjänä hypersoonisen ohjuksen lähellä Kiovaa. 5 päivää myöhemmin Yhdysvaltain puolustusministeriön lehdistösihteeri vahvisti asian. Alasampumisessa käytettiin lukuisia Patriot-ohjuksia, jotka oli laukaistu useista paikoista.
16. toukokuuta Ukraina väitti pudottaneensa 6 hypersoonista ohjusta yhden yön aikana.
Venäjän puolustusministeri Sergei Šoigun mukaan määrä oli kolme kertaa suurempi kuin ohjuksia on edes käytetty. "He sekoittavat ohjukset aina. Tämän vuoksi he eivät niihin osu."
Yhdysvallat vahvisti Patriot-järjestelmän vaurioituneen.

Katso myös
----------

* H-15
* Raduga H-22
* AGM-183A ARRW
* Tsirkon
* Avangard (taistelukärki)

Lähteet
-------

1. 1 2 3 4  Kh-47M2 Kinzhal Missile Threat, Center for Strategic and International Studies. 27.3.2018, päivitys 19.3.2022.
2. ↑  Air-launched ballistic missile Kh-47M2 "Kinzhal" © 2023. RedStar. Arkistoitu
3. 1 2  What we know about Kinzhal hypersonic missile 16.5.2023. Tass. Arkistoitu
4. ↑  Hambling, David: The Truth About Russia’s ‘Hypersonic’ Kinzhal Missiles 5.5.2023. Popular Mechanics. Arkistoitu
5. 1 2  9M730 Kinzhal - Dagger / Product 75 / Product 715 Globalsecurity.org. Päivitys 19.5.2023.
6. ↑  Presidential Address to the Federal Assembly (hakusana: Kinzhal) 1.3.2018. President of Russia. Arkistoitu,

	* Kokkonen, Yrjö & Pöntinen, Pirkko: Yle seurasi Putinin puhetta: Venäjä kehittää uusia ydinaseita – miehittämättömiä sukelluslaitteita, ydinvoimalla lentävä risteilyohjus 1.3.2018. Yle.
7. ↑  Himanen, Jari: Venäjä ilmoitti käyttäneensä "ihmeasettaan" ensimmäistä kertaa Ukrainassa – tästä siinä on kyse 21.3.2022. Iltalehti. Viitattu 22.3.2022.
8. ↑  Lähde: "Kinzhalin" kantama kasvaa 1000 km Tu-22M3-pommikoneen myötä 18.7.2018. Tass. Arkistoitu (venäjäksi).
9. ↑  Grubrina, Anastasia: Tämä on historiallinen tapahtuma! Ukrainalaisten alas ampumien Kinzhal-ohjusten ominaisuudet 16.5.2023. vikna.tv. Arkistoitu (venäjäksi).
10. ↑  Russian Defence Ministry: State news agency confirms use of hypersonic missile in Ukraine 19.3.2022. Daily Mail (Youtube).
11. ↑  Vaittinen, Hanna: Tällä videolla Venäjän mukaan näkyy hypersoonisen ohjuksen isku – näin Putinin ihannoimat, "pysäyttämättömät" aseet toimivat 19.3.2022. MTV Uutiset.
12. ↑  Hema, Mikhail: Ukrainan ilmapuolustus ampui alas 6 Kinzhalia yön aikana: mitä paljon kehutusta venäläisohjuksesta tiedetään? 16.5.2023. 24tv.ua. Arkistoitu (ukrainaksi).

	* Kravets, Roman & Romanjuk, Roman: Ukrainan asevoimat vahvisti ohjusiskun Ivano-Frankivskin alueella, mutta ei tiennyt, oliko kyseessä "Kinzhal"-ohjus 19.3.2022. Ukrainska Pravda. Arkistoitu (ukrainaksi).
13. ↑
14. ↑
15. ↑
16. ↑  Summanen, Kasperi: USA:n Patriotin väitetään torjuneen Venäjän "superohjus" Kinzhalin Ukrainassa 5.5.2023. Verkkouutiset.
17. ↑  Turner, Grant: Russia’s Hypersonic Defeat. Or Was It? 2.6.2023. Center for European Policy Analysis. Arkistoitu
18. ↑  Bertrand, Natasha & Liebermann, Oren: Russia tried to destroy US-made Patriot system in Ukraine, officials say 12.5.2023. CNN. Arkistoitu
19. ↑
20. ↑
21. ↑
22. ↑
23. ↑
24. ↑

Aiheesta muualla
----------------

* Lavikainen, Jyri: Strengthening Russia’s Nuclear Forces in the Arctic: The Case of the Kinzhal Missile Csis.org. 14.9.2021. Viitattu 21.3.2022.
* Saarinen, Olli: Kilpavarustelua hypervaihteella: uuden sukupolven yliääniaseita kehitetään ympäri maailmaa The Ulkopolitist. 1.6.2020. Arkistoitu Viitattu 21.3.2022.